на биодизел. Поради това вносът на биодизел от Индонезия не само оказва влияние върху промишлеността за производство на биодизел, но и върху селскостопанския сектор в Съюза.
 (384)
 Комисията установи, че състоянието на промишлеността на Съюза е нестабилно, тъй като тя не се е възстановила от предишните дъмпингови практики. Поради това Комисията стигна до временното заключение, че налагането на мерки е в интерес на промишлеността на Съюза.
 7.2. Интерес на несвързаните вносители
 (385)
 Както е посочено в съображение 22, само двама несвързани вносители отговориха на въпросника, изпратен от Комисията. И двамата посочиха, че са против налагането на мерки. Освен това вносителят Gunvor представи коментар, че състоянието на промишлеността на Съюза се дължи на неефективна производствена система и управление.
 (386)
 Комисията отбелязва, че много често вносителите на биодизел, включително двете оказали съдействие дружества, са търговци на пазара на Съюза, които не само внасят и изнасят биодизел в световен мащаб, но и търгуват с биодизел, закупен от производители от Съюза. И двамата оказали съдействие вносители закупуват биодизел от Индонезия, от други трети държави и от промишлеността на Съюза. Поради това те зависят само до известна степен от доставчиците от Индонезия по отношение на стопанските си дейности.
 (387)
 Производителите от Съюза обаче, особено по-големите, разчитат до голяма степен на собствените си канали за дистрибуция. Поради това Комисията не очаква вносителите да бъдат в състояние изцяло да заменят вноса, засегнат от мерките, с биодизел, закупени от производители от Съюза.
 (388)
 Комисията стигна до заключението, че налагането на мита не е в интерес на вносителите. Евентуалният отрицателен ефект върху вносителите обаче може да бъде частично компенсиран от увеличаването на обема на търговията с биодизел, закупуван от промишлеността на Съюза.
 7.3. Интерес на ползвателите/потребителите
 (389)
 Нито един ползвател или потребител не оказа съдействие при разследването въпреки изричната покана за това в известието за започване.
 (390)
 Производителите на дизелово гориво (рафинериите) закупуват биодизел, внасян или произвеждан от промишлеността на Съюза. Поради правните изисквания, посочени в съображения 273—274, рафинериите трябва да добавят биодизел към минералното дизелово гориво, което се продава на пазара.
 (391)
 Поради това, ако цените на дизела на бензиностанциите се увеличат вследствие на налагането на мерките, засегнат би бил крайният потребител. Цената на минералното дизелово гориво, с редки изключения, е по-ниска от цената на биодизела. Предвид факта, че количеството биодизел в сместа с минерално дизелово гориво обикновено не надвишава 10 %, отрицателното въздействие от нарастването на цените на биодизела отслабва, преди да се прехвърли на потребителя.
 7.4. Ефекти от субсидирането, което е довело до причиняване на вреда за търговията/Възстановяване на ефективната конкуренция
 (392)
 Съгласно член 31, параграф 1 от основния регламент се обръща специално внимание на необходимостта от отстраняване на ефектите от субсидирането, което е довело до причиняване на вреда за търговията, както и на възстановяването на ефективната конкуренция.
 (393)
 При разследването се установи, че индонезийските производители продават значителни количества субсидиран биодизел на изкуствено занижени цени на пазара на Съюза. Ако тази ситуация продължи, индонезийските износители ще поддържат своето нелоялно конкурентно предимство, като допълнително отслабват вече уязвимото състояние на промишлеността на Съюза. В резултат на това ефектите